kardosdrur/scandi-wiki huggingface dataset:
Benjamin Wilson (teolog)

Benjamin Wilson (født i Halifax i 1817 – 1900) var en kristen forkynder, bibellærer og bibeloversætter. Han var en af stifterne af en adventistisk bevægelse ved navnet „Church of God of the Abrahamic Faith” (COGAF) og oversætter af Emphatic Diaglott-bibeloversættelsen som han oversatte mellem 1856 og 1864.

Wilson og hans familie tilhørte baptistforsamlingen. I 1840 tilsluttedes de sig til campbelliterne, som er en kristen antitrinitarisk bevægelse. I 1844 flyttede familien til USA.

I Geneva, Illinois kom Benjamin og Joseph Wilson til at studere Bibelen med John Thomas som også tilhørte campbelliterne. Senere i 1851 blev begge døbt af Thomas.

Men efter der opstod forskelligt syn på blandt andet den sidste dom og opstandelsen, gik de deres egne veje. Mens Thomas valgte at gå videre med Kristadelfianere (The Christadelphians), byggede brødrene Wilson Church of God of the Abrahamic Faith (COGAF). Wilson publicerede mellem 1855 og 1869 et månedligt kristent tidsskrift, The Gospel Banner, gennem hvilket han spredte sin lære.

I Ohio byggede en af Wilsons tilhængere en menighed med samme forkyndelse, men dog med et andet navn: Church of the Blessed Hope.

Det blev i slutningen af 1800-tallet forsøgt at samle de spredte menighederne i en national organisation, men forgæves. Efter Wilsons død opstod teologiske stridigheder, som resulterede i, at der i 1921 opstod to hovedretninger.

Begge holdt fast ved nedenstående lære, men majoriteten er i dag organiseret i Church of God General Conference, som tror på en overnaturlig djævel og at alle mennesker ville blive frelst, mens minoriteten afviser dette og tror, at djævelen er noget som skal betragtes allegorisk. Disse sidste gennemfører samtaler med The Christadelphians.

Lære 
Wilson forkastede treenighedslæren og mente, at Jesus før sin fødsel som menneske på Jorden ikke eksisterede. Han afviste militærtjeneste og lærte, at Guds løfte til Abraham ville opfyldes bogstaveligt.

Han forkyndte, at Jesus atter ville komme til Jorden for at dømme dem der havde hørt evangeliet, hvorefter hans sande disciple ville leve med ham i tusindårsriget.

The Emphatic Diaglott
The Emphatic Diaglott som Wilson oversatte er en græsk-engelsk oversættelse af det Nye Testamente.

Fowler and Wells udgave af the Emphatic Diaglott i 1865 var en af de tidligste udgaver af det Interlinear græsk-engelske Nye Testamente og havde derfor stor indflydelse i denne periode. Efter Wilsons død i 1900 kom rettighederne i besiddelse af International Bible Students Association (IBSA) (senere Watch Tower Tract Society) som fra 1902 begyndte at distribuere Wilsons værk verden over.

Kilder og eksterne henvisninger
 Hemingray, P., Preface to New edition of the Emphatic Diaglott, The Abrahamic Faith Beacon, Miami 2003
 Land, G,  Historical dictionary of Seventh-Day Adventists, Scarecrow Press 2005
 The Emphatic Diaglott – Oversættelsen af Benjamin Wilson
 Oversat til dels fra den engelske- og svenske Wikipedia.

Teologer fra Storbritannien
Teologer fra USA
Bibeloversættere
Martin Hjort

Martin Hjort (født den 28. august 1974 i Esbjerg) er journalist, kommunikationsrådgiver, forfatter, blogger, komiker/skuespiller og radiovært. 

Martin Hjort udgav i november 2016 bogen "Inger - Der hvor hun kommer fra", en biografi om daværende integrationsminister Inger Støjberg. Bogen, som han har skrevet sammen med journalist Andreas Karker, modtog bl.a. fire stjerner i Jyllands Posten og Berlingske.

I 2013 skrev Martin Hjort e-bogen "Aldrig mere auto", en fotobog for fotografen Michael Bang. Han bidrog også til antologien “89′erne. Politiske visioner fra en borgerlig revolution“, der udkom på Cepos Forlag i 2010.

I 2012 kunne man følge Martin Hjort i TV3-programmet "Ekstrem Fed - Et år til at redde livet". Her kunne man følge Martin Hjorts kamp mod vægten. Han vejede da programmet startede 204,1 kg. På det år programmet varede lykkedes det ham at tabe 96,8 kg. så slutvægten lød på 107,3 kg.

Martin Hjort spillede i 2011 med i comedyserien "Danish Dynamite" på TV2 Zulu. Han spillede fotografen Raul, der sammen med den kække og (lidt for) smarte journalist Kent Sommer (spillet af komikeren Jonas Schmidt), jagtede kendte og kongelige i sommerlandet.

Fra juli til august 2007 var han vært på "Sommerhyrderne" på Radio 100 sammen med Mads Vangsø og Bo Bomuld. Fra oktober 2007 til maj 2008 var han vært på Radio 100's helt nye morgenshow Farvel seng - jeg elsker dig sammen med Mads Vangsø og Eddie Michel – og senere Katja Bostrup og Lars Johansson. Som en del af morgenprogrammet udgav han i 2007 fløjtesangen "Humpti Dumpti". 28. december 2007 toppede nummeret som nummer 6 på Tracklisten, Danmarks officielle hitliste over de 40 mest downloadede sange.

Farvel seng - jeg elsker dig blev i 2008 nomineret til en Zulu Awards, men måtte se sig slået af P3's De Sorte Spejdere. Martin Hjort sagde op og forlod programmet og Radio 100 i 2008.

Som journalist har Martin Hjort bl.a. arbejdet på Ekstra Bladet, BT og i Venstres Center for Kommunikations og Politik (partiets pressetjeneste) på Christiansborg, som kommunikationskonsulent og presserådgiver i Bruxelles hos Gruppen af Europæiske Konservative og Reformister (ECR) i Europa Parlamentet, som politisk rådgiver og presse- og kommunikationsrådgiver hos Simon Emil Ammitzbøll-Bille og Partiet Fremad i Folketinget  og som presse- og kommunikationskonsulent hos FN-forbundet.

Kilder

Eksterne henvisninger 
 
 Hjort Kommunikation

Komikere fra Danmark
Radioværter fra Danmark
Personer fra Esbjerg
Journalister fra Danmark
Lopé-Okanda

Lopé nationalpark er en nationalpark i det centralafrikanske land Gabon.

Området omfatter 4.910 km², og blev første gang fredet som vildtreservat i 1946. Det blev opgraderet til nationalpark i 2002, og blev landets første verdensarvområde i 2007. Landskabstypen er tropisk regnskov og savanne.

Verdensarvområdet omfatter både naturværdier og kulturhistorie. Naturværdiene ligger blandt andet i at området afspejler klimaændringer og geologiske processer i landskabsformingen, næsten uberørt af menneskelige indgreb.

Området har mange kulturhistoriske værneinteresser, blandt andet spor efter tidligere bosætingsformer, 1.800 fund af klippekunst, spor efter jernproduktion og andre spor efter bantuernes og andre folkegruppers store migrationer over det afrikanske kontinent.

Eksterne kilder og henvisninger 
 faktaark  på wcs.org, Wildlife Conservation Society

Verdensarvsområder i Afrika
Gabon
Nationalparker i Afrika
Gottfried Schaper

Gottfried Diedrich Christopher Schaper (2. december 1775 i Hamborg – 21. november 1851 i København) var en dansk murermester, arkitekt og kunstsamler.

Han blev uddannet arkitekt på Det Kongelige Danske Kunstakademi, hvor han vandt den lille og store sølvmedalje henholdsvis 1793 og 1794 og deltog i guldmedaljekonkurrencen 1795 uden at vinde.

Schaper blev gift 24. december 1797 i København med Nicoline Margrethe Harsdorff (døbt 2. september 1776 i København - 3. januar 1852 sammesteds), datter af sin professor Caspar Frederik (Friedrich) Harsdorff og Elisabeth (Elsebeth) Margrethe Fortling.

Schaper arbejdede som murermester og konduktør hos svigerfaderen, men har ikke efterladt sig kendte, selvstændige værker bortset fra gravmælet for lægen og digteren Johan Clemens Tode. Monumentet er en trekantet marmorstøtte, der ifølge Schaper selv er inspireret af soklen til en antik trefod i Dresden. Som mange af tidens driftige bygmestre var også Schaper officer i det borgerlige artilleri, hvor han blev løjtnant.

Langt større betydning havde Schaper som samler af europæisk grafik. Han opbyggede en fornem samling, hvoraf en del kom i Benjamin Wolffs besiddelse. Dele af samlingen er nu i Den Kongelige Kobberstiksamling. Han har også selv udført enkelte blade, fx Et gammelt bondehus (Vejle Kunstmuseum, ætsning).

Parrets søn, Gaspar Frederik Harsdorff Schaper (20. oktober 1798 i København - 20. marts 1822) var også arkitekt. Han var elev af faderen og besøgte Kunstakademiet for at uddanne sig til bygmester. Som konduktør under C.F. Hansen, ved sin morfaders bygningsværk i Roskilde Domkirke, Frederik V's Kapel, faldt han i en nervefeber, som bortrev ham den 20. marts 1822. Forældrene jordede deres lyst og håb lige uden for kapellets mure.

Gottfried Schaper er begravet på Assistens Kirkegård.

Værker 
 Konduktørarbejde for C.F. Harsdorff, bl.a. ved Erichsens Palæ og ved Amalienborg (fra 1792)
 Fuldendte Erichsens Palæ efter Harsdorffs død (1799-1801)
 Gravmæle over Johan Clemens Tode på Assistens Kirkegård (1806)
 Huset Peder Hvitfeldts Stræde 6 (1811-13)
 Huset Købmagergade 57-57A (1818-21)

Kilder 
 

Personer fra Hamborg
Murere fra Danmark
Arkitekter fra Danmark
Danskere i 1700-tallet
Danskere i 1800-tallet
Kunstsamlere fra Danmark
Klassicistiske arkitekter
Kemi (by)

Kemi er en by i Lappi i Finland ved Kemijoki (Kemifloden)s udløb i den nordlige del af Den Botniske Bugt. Byen har 19.991 indbyggere (31. december 2021) og blev etableret 5. marts 1869.

Byens område omfatter et areal på 747,51 km2 hvoraf 95,41 km2 er land. Byen er sprogligt rent finsk.

Byen Kemi ligger ved Kemijokis udløb i Bottenviken. Havnen i Kemi på øen Ajos er en af de vigtigste i Finland og anvendes af papirindustrien. Stora Enso og Metsä-Botnia er to industrier i Kemi.

I Kemi ligger også ishotellet Lumilinna. Byen har en flyveplads (Kemi-Torneå flygplats) og jernbaneforbindelse.

Historie 

Fundationsbrevet er dateret den 5. marts 1869. I 1882 havde Kemi 359 indbyggere. Stadens skibsflåde udgjorde samme år 10 skibe på 397 tons, der i blandt 3 dampslupper med 15 hestekræfter. Havnens dybde ved dampskibsbroen var 2,7 m, på reden 5 m. I året 1882 indklareredes 61 skibe på 17.107 tons (deraf 39 finske skibe på 8,050 tons) og udklareredes 52 skibe på 16.586 tons (deraf 30 finske skibe på 7,529 tons). Eksporten udgjordes næsten helt af trævarer, levererede af Karihaara, Laitakari med flere savværker, samt en del saltet fisk. Værdien deraf udgjorde i 1882 815.630 og af importen 670.800 kr. Kemi dannede endnu på denne tid ikke noget eget sogn, men indgik i landsognet, og havde heller ikke nogen magistrat, men lød under landets ret. I 1895 var indbyggertallet vokset til 918 indbyggere. I 1908 var indbygertallet i Kemi vokset til 2.048 indbyggere. Byen havde 51 forretningsdrivende. Indkomsterna var takserade til 1.770.000 mark. Byens skibsflåde bestod da blot af 2 dampskibe på 63 reg.ton. Havneforholdene var uforandrede. I 1908 inklareredes i direkte udenlandsk søfart 88 skibe på 50.169 reg.ton og udklareredes 94 skibe på 47.396 ton. Eksporten bestod af de samme varer som tidligere. Kemi udgjorde et konsistorielt pastorat af 3. klasse.

I begyndelsen af 1900-tallet fik byen jernbaneforbindelser, dels Oulu-Torneå dels til Rovaniemi. I tilknytning til byen oprettedes flere store industrivirksomheder således Veitsiluoto savværk samt aktieselskabet AB Kemi med en aktiekapital 45 millioner finske mark, der var blevet oprettet i 1893 ved en sammenslutning af 2 trævarefirmaer. Firmaet ejede Karihaara savværk med sulfit-cellulosafabrik samt
Laitakari savværk, begge ved Kemiflodens udløb, desuden Royttä savværk ved Torneflodens udløb. Den årlige produktion var omkring 30.000 standardtrævarer og omkring 22.000 ton cellulose. Foretagendet havde omkring 1.200 ansatte.

I 1938 overførtes et område med 14.716 indbyggere til Kemi by fra Kemi landskommun.

Klima

Noter

Eksterne henvisninger 

 Byens hjemmeside  

Byer i Finland
Etableret i 1869
Spidsbladet hårstjerne

Spidsbladet hårstjerne (Syntrichia ruraliformis) er et almindeligt mos i Danmark på løs sandbund, især i den grå klit. Endelsen '-formis' i artsnavnet ruraliformis betyder, at arten er nært beslægtet med S. ruralis (taghårstjerne). Spidsbladet hårstjerne har tidligere været opfattet som en form eller varietet af taghårstjerne.

Litteratur 
 Andersen, A.G. et al. Den danske mosflora. I. Bladmosser, 1976, Gyldendal, .

Eksterne henvisninger 

Pottiaceae
Planter i Danmark
Kemijoki

Kemijoki eller Kemifloden er den længste flod i Finland med en længde på 550 km. Den løber gennem søen Kemiträsk (Kemijärvi) og byen Rovaniemi før den munder ud i Botniske Bugt ved byen  Kemi, lidt øst for grænsen til Sverige.

Ved søen Kemiträsk (Kemijärvi) får Kemifloden tilløb fra bifloden Kitinen, som kommer fra nord fra søen Lokkaträsk (Lokkajärvi). Ved Rovaniemi løber bifloden Ounasjoki sammen med Kemijoki.

Regulering
Det første vandkraftværk langs Kemifloden blev bygget i 1946 ved Isohaara, og nu er der bygget 15 vandkraftværker ved floderne. Kraftværkerne ejes af Kemijoki Oy og Pohjolan Voima Oy og har en samlet effekt på  1.058 MW.

I 2003 producerede kraftværkerne i alt 4,3 TWh, som er omtrent 34,5 % af den totale vandkraftproduktion i Finland. I 2010 var produksjonen 4,63 TWh, hvilket er  lavere end i topårene 2008-2009.

Vandkraftværkerne langs Kemifloden, regnet ovenfra og ned ad flodsystemet, er:

Kitinen
Porttipahta-dæmningen, 245 moh.
Kurittikoski-dæmningen, 215 moh.
Vajuskoski-dæmningen, 204 moh.
Matarakoski-dæmningen, 188 moh.
Kelukoski-dæmningen, 181 moh.
Kurkiaska-dæmningen, 161,5 moh.
Kokkosniva-dæmningen, 149 moh.
Kemijoki
Seitakorva-dæmningen, 149 moh.
Pirttikoski-dæmningen, 125 moh.
Vanttauskoski-dæmningen, 99 moh.
Valajakoski-dæmningen, 74 moh.
Petäjäskoski-dæmningen, 62,5 moh.
Ossauskoski-dæmningen, 42 moh.
Taivalkoski-dæmningen, 27 moh.
Isohaara-dæmningen (PVO Vesivoima Oy), 12 moh.

Eksterne kilder/henvisninger 

Kort som viser kraftværkerne langs floden - Kemijoki Oy.
Uppslagsverket Finland, Kemi älv
Arbets- och näringsministeriet, Skärgårdsdelegationen: Finland. Öarnas och sjöarnas land, 2009

Floder i Finland
Kalkhårstjerne

Kalkhårstjerne (Syntrichia calcicola), ofte skrevet kalk-hårstjerne, er et sjældent mos i Danmark. Det er bl.a. kendt fra Faxe Kalkbrud. Kalkhårstjerne har tidligere været opfattet som en varietet af taghårstjerne.

Kilder 
 Andersen, A.G. et al. Den danske mosflora. I. Bladmosser, 1976, Gyldendal, .

Pottiaceae
Planter i Danmark
Almindelig jomfruhår

Almindelig jomfruhår (Polytrichum commune) er et almindeligt mos i Danmark på fugtig bund, især i moser og kær. Det videnskabelige artsnavn commune betyder 'almindelig' på latin.

Kilder 
 Andersen, A.G. et al. Den danske mosflora. I. Bladmosser, 1976, Gyldendal, .
 Jenssen, J. Ordbog for Gartnere og Botanikere, 1944, G.E.C. Gads Forlag, København.

Eksterne henvisninger 

Polytrichaceae
Planter i Danmark
Tilspidset dværgmos

Tilspidset dværgmos (Tortula acaulon) er et almindeligt mos i Danmark i haver og stubmarker. Det videnskabelige artsnavn acaulon betyder 'uden stængel' (af græsk a 'uden' og kaulos 'stængel'). Tilspidset Dværgmos tilhørte tidligere slægten Phascum (Dværgmos), men arterne i denne slægt er flyttet til andre slægter, bl.a. Tortula .

Noter

Kilder 
 Andersen, A.G. et al. Den danske mosflora. I. Bladmosser, 1976, Gyldendal, .
 Jenssen, J. Ordbog for Gartnere og Botanikere, 1944, G.E.C. Gads Forlag, København.

Eksterne henvisninger 

Pottiaceae
Planter i Danmark
Ludvig Filip 1. af Orléans

Ludvig Filip 1 af Orléans (Louis Philippe d'Orléans) (født 12. maj 1725 på Slottet i Versailles, død 18. november 1785), var en fransk prins, hertug af Orléans og soldat.

Forfædre 
Han var søn af Ludvif af Orléans, Hertug af Orléans og Auguste af Baden-Baden (1704-1726). Ludvig Filip 1. var oldesøn af Philippe af Frankrig, Hertug af Orléans, som var Ludvig 14.s yngre bror.

Efterkommere 
Ludvig Filip 1. giftede sig den 17. december 1743 med Louise Henriette af Bourbon (1726–1759). De fik tre børn, deriblandt Ludvig Filip 2. af Orléans (1747-1793), der blev far til kong Ludvig-Filip af Frankrig, som regerede fra 1830 til 1848.

Kilder 
Artiklen bygger helt eller delvist på Norsk Wikipedia.

Literatur 
 L’Automne d’un prince, eine Sammlung von Briefen des Herzogs an seine zweite Frau, herausgegeben von J. Hermand (1910).

Huset Bourbon-Orléans
Hertuger af Orléans
Franskmænd i 1700-tallet
Generaler fra Frankrig
Dennis Bingham

John Denis Yelverton Bingham (11. august 1880 i Bangor - 28. december 1940 i Cirencester) var en britisk polospiller som deltog i OL 1924 i Paris.

Bingham vandt en bronzemedalje i polo under OL 1924 i Paris. Han var med på det britiske hold som kom på en tredjeplads i poloturneringen efter Argentina og USA. De andre på holdet var Frederick Barrett, Frederick Guest og Percival Wise.

Eksterne henvisninger 
 Dennis Bingham Biography and Olympic Results – Olympics at Sports-Reference.com  

Polospillere fra Storbritannien
Francis Honeycutt

Francis Webster Honeycutt (26. maj 1883 – 21. september 1940) var en amerikansk fægter som deltog i OL 1920 i Antwerpen.

Honeycutt vandt en bronzemedalje i fægtning under OL 1920 i Antwerpen.
Han var med på det amerikanske hold som kom på en tredjeplads i holdkonkurrencen i fleuret.

Eksterne henvisninger 
 http://www.sports-reference.com/olympics/athletes/ho/francis-honeycutt-1.html 

Fægtere fra USA
SAT (adgangstest)

SAT eller SAT Reasoning Test er en standardiseret adgangstest til højere uddannelser i USA.

SAT ejes, udgives og udvikles af College Board, som er en nonprofit organisation i USA. SAT blev tidligere udviklet og udgivet af Educational Testing Service, som stadig administrerer eksamen.

Testens formål er at vurdere en studerendes parathed til højere uddannelse. SAT blev første gang introduceret i 1926 og dens navn og skala er blevet ændret adskillige gange. SAT blev først kaldet Scholastic Aptitude Test, så Scholastic Assessment Test, men nu står SAT ikke for noget, så det er et tomt akronym.

Kilder/referencer

Eksterne henvisninger 

 Official SAT Test website

Uddannelse i USA
Etableret i 1926
Prøver
Thomas Ørneborg

Thomas Szwed Ørneborg er en dansk håndboldtræner, der har været cheftræner for den tyske håndboldkub HC Leipzig siden han blev fyret i HC Odense i marts 2013. Han havde inden da været træner i klubben siden 1. juni 2012. Før HC Odense har han været chefttræner for Faaborg HK, HC Fyn og for den polske klub Vistal Laczpol Gdynia, talenttræner for FIF og det danske U/18-landshold for herrer samt været assistenttræner i GOG.

Referencer 

Håndboldtrænere fra Danmark
Arne Buch

Arne Buch er direktør for Buch Consult ApS, og var tidligere direktør for HC Odense. Han har tidligere haft samme stilling i GOG (1996-2009) og KIF Vejen (2010-2012), samt været formand for Divisionsforeningen Håndbold i ti år (1998-2008).

Referencer 

Direktører fra Danmark
Orusts kommun

Orust kommun ligger i det svenske län Västra Götalands län og den har navn efter en ø som udgør den største del af kommunens landareal; Orust er Sveriges tredje største ø. Kommunens administrationscenter ligger i byen Henån.

Byer 
Orust kommun har syv byer.
Indbyggertalleter pr. 31. december 2005.

Politik 

Stemme- og mandatfordeling etter kommunevalget i 2006:

Eksterne henvisninger 

 Orust kommunes offisielle hjemmeside
 Fotografier fra Orust 

Kommuner i Västra Götalands län
Selvdestruktiv kunst

Selvdestruktiv kunst, eller auto-destruktiv kunst (fra det græste αὐτός, autos, "selv") er et begreb opfundet af kunstneren Gustav Metzger i de tidlige 1960'ere. I sit auto-destructive art manifesto giver Metzger udtryk for, at det primært er en form for offentlig kunst rettet mod de industrielle samfund. Manifestet foreslog en ny måde at lave kunst på, hvor værket ville dematerialisere sig ved selve sin skabelsesproces, så kunstværket ville blive destrueret idet det blev skabt. Intentionen var, at intet ville blive tilbage til at støtte kunstens markedsøkonomi. Et selvdestruktivt kunstværk må have en ødelæggende tendens i sig, således at værket ikke holder i mere end 20 år.

Selvdestruktiv kunst var især en reaktion på bevidtheden om atombomben, samt de destruktive tendenser der sås i teknologien. I Auto-Destructive Art Machine Art Auto-Creative Art, fra 1961, skriver Gustav Metzger:

Den selvdestruktive kunsts politiske perspektiv er ligeså belyst i Gustav Metzgers Manifesto Auto-Destructive Art fra 1960:

Historie 
Fra 1959 og frem begyndte Gustav Metzger at spraye syre på nylon som en protest mod atomvåben. 

I 1960 skabte kunstneren Jean Tinguely den første selvdestruktive skulptur, Hommage a New York, en maskine som smadrede sig selv på Museum of Modern Art, New York.

I 1966 organiserede Metzger og andre kunstnere Destruction in Art Symposium i London. Den blev efterfulgt af en lignende hændelse i New York i 1968. Mange kunstnere deltog, bl.a. Günter Brus, John Latham, Yoko Ono, Otto Mühl, Barbara Steveni, Al Hansen, Wolf Vostell og Peter Weibel.

Eksterne Links 
 Gustav Metzgers skrifter om selvdestruktiv kunst fra 1959-1961

Fodnoter 

Kunst
Henån

Henån er en svensk by i Västra Götalands län i landskabet Bohuslän. Det er Orusts kommuns administrationscenter og i 2005 havde byen 1.855 indbyggere.

Eksterne henvisninger 

Byer i Orusts kommun
Sophie Hedevig Raben

Sophie Hedevig Raben, gift grevinde Moltke (8. oktober 1732 i København – 8. juli 1802 på Glorup) var en dansk adelsdame, gift med Adam Gottlob Moltke.

Hun var datter af Christian Frederik Raben og Berte Scheel von Plessen. Raben var hofdame hos Dronning Juliane Marie fra 1753 til 1760 og blev dette år Dame de l'union parfaite.

9. september 1760 ægtede hun den magtfulde greve, overhofmarskal Adam Gottlob Moltke.

I 1793 oprettede hun Stamhuset Moltkenborg af sine godser Glorup, Rygård og Anhof til gavn for sin søn Gebhard Moltke.

Kilder 
Danmarks Adels Aarbog 1896.

Danskere i 1700-tallet
Personer fra København
Sophie Hedevig
Grevinder fra Danmark
Hofdamer fra Danmark
Godsejere fra Danmark
Modtagere af l'union parfaite
Partille kommun

Partille kommune ligger i det svenske län Västra Götaland, i landskapet Västergötland. Kommunens administrationscenter ligger i byen Partille. Kommunen ligger øst for Göteborg, og er en del af storbyregionen Storgöteborg.

Byer 
Partille kommune har fire byer.
Indbyggertal er pr. 31. december 2005.

Eksterne henvisninger 

 Partille kommune

Kommuner i Västra Götalands län
Margrethe Raben

Margrethe Raben, gift grevinde Reventlow (8. december 1726 i København – 13. december 1794 i Kiel) var en dansk adelsdame, gift med Ditlev Reventlow.

Hun var datter af Christian Frederik Raben og Berte Scheel von Plessen. 30. juni 1745 ægtede hun i Sankt Nicolai Kirke i København greve Ditlev Reventlow.

Hun blev 29. januar 1766 dame de l'union parfaite, Hun arvede Lundsgård i henhold til det af general Franz Joachim von Dewitz' enke Margrethe Levetzau oprettede testamente.

Hun er begravet i Sankt Nikolaj Kirke i Kiel.

Kilder 
Danmarks Adels Aarbog 1896.

Danskere i 1700-tallet
Personer fra København
Margrethe
Grevinder fra Danmark
Godsejere fra Danmark
Modtagere af l'union parfaite
Partille

Partille er en svensk by i Västra Götalands län i landskapet Västergötland og administrationsby for Partille kommune, som er en forstadskommune til Göteborg, beliggende vest og nordvest for denne. I år 2005 havde byen 28.648 indbyggere.

Historie 
Partille er vokset op omkring Partille kirke og den nærliggende Partille herregård, som eksisterede allerede i middelalderen. Byen krydses af E20 og har en jernbanestation ved Västra stambanan.

Eksterne kilder og henvisninger 

 
Forstæder til Göteborg
Charlotte Emerentze Raben

Charlotte Emerentia "Emerentze" Raben, gift Huitfeldt (21. september 1731 i København – 26. april 1798 på Clausholm) var en dansk adelsdame, gift med Matthias Vilhelm Huitfeldt.

Hun var datter af Christian Frederik Raben og Berte Scheel von Plessen. 5. juni 1756 ægtede hun på Bramsløkke stiftamtmand Matthias Wilhelm Huitfeldt. Hun var hofdame hos Dronning Louise, siden hos Dronning Juliane Marie. Hun var uden tvivl dekoreret med l'union parfaite, da alle hendes søstre, som også var hofdamer, bar denne orden.

Kilder 
 Danmarks Adels Aarbog 1896.

Eksterne henvisninger 

Danskere i 1700-tallet
Personer fra København
Charlotte Emerentze
Hofdamer fra Danmark
Modtagere af l'union parfaite
Slægten Huitfeldt